Sąrama

Sąrama – sienos konstrukcinis elementas, lango ar durų perdanga. Laiko virš lango ar durų angos esančios sienos, kartais ir kitų konstrukcijų (perdangų, sijų) apkrovą. Sąramoms būdingi lenkimo įtempimai. Šiais laikais dažniausiai daromos gelžbetoninės, medinės, metalinės sąramos, rečiau – mūrinės. Gelžbetoninės sąramos būna monolitinės arba surenkamosios, mūrinės – armuotos arba nearmuotos. Nearmuotos mūrinės sąramos skirstomos į gulstines, arkines ir pleištines, mūrijamos ant klojinio.Sąrama, Visuotinė lietuvių enciklopedija, 2021-12-09. Nuoroda tikrinta 2025-11-11. Gulstinės mūrijamos horizontaliomis plytų eilėmis su sustiprintu skiediniu, arkinės ir pleištinės – skersinėmis plytų eilėmis su pleištinėmis siūlėmis (kartais naudojamos pleištinės plytos); arkinės – ant arkos formos klojinio, pleištinės – ant tiesaus gulsčio klojinio.

Būna ir puošnių sąramų. Kartais puošiama siena virš sąramos – įrengiamas sandrikas.

Mūrinių sąramų pavyzdžiai:

 Šaltiniai 

Kategorija:Architektūros detalės